CELEX: 32013R0670
Language: bg
Date: 2013-07-09 00:00:00
Title: Регламент за изпълнение (ЕС) № 670/2013 на Комисията от 9 юли 2013 година относно класирането на някои стоки в Комбинираната номенклатура

16.7.2013   
            
            
               BG
            
            
               Официален вестник на Европейския съюз
            
            
               L 193/2
            
         РЕГЛАМЕНТ ЗА ИЗПЪЛНЕНИЕ (ЕС) № 670/2013 НА КОМИСИЯТА
   от 9 юли 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е при спазване на мерките, които са в сила в Европейския съюз относно системите за двоен контрол и за предварителен и последващ надзор на вноса на текстилни продукти в Европейския съюз, обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от 60 дни съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   При спазване на мерките, които са в сила в Европейския съюз относно системите за двоен контрол и за предварителен и последващ надзор на вноса на текстилни продукти в Европейския съюз, обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от 60 дни съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 9 юли 2013 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Изделие, направено от няколко части от гъсто изтъкана текстилна материя (платно), пришити едно към друго така, че да образуват триизмерна „форма“, с приблизителни размери 2,70 × 2,70 × 1,60 m, с декоративен надвес от всички страни, с пришит кант по края. На всеки ъгъл от вътрешната страна има елемент с форма на малка торбичка за прикрепване на изделието към рамка. Изделието има и връзки от плат по шевовете за закрепването му към рамка.
                  Изделието е представено без рамка, пилони или принадлежности.
               
               
                  6306 90 00
               
               
                  Класирането се определя от Общо правило 1, Общо правило 2, буква а) и Общо правило 6 за тълкуване на Комбинираната номенклатура и от описанията на кодове по КН 6306 и 6306 90 00.
                  Позиция 6306 обхваща редица текстилни изделия, обикновено изработени от здраво, гъсто изтъкано платно (вж. също обяснителните бележки към Хармонизираната система за позиция 6306, точка 1).
                  Поради фактическите му характеристики (триизмерен дизайн, използван материал, размер, обработка) изделието е създадено, за да се използва като сенник на открито.
                  Изделието се предлага без рамка, пилони или принадлежности, но въпреки това притежава основните характеристики на сенник на открито (напр. има покрив от платно, предлагащ защита от природни сили) по смисъла на Общо правило за тълкуване 2, буква а).
                  Класирането като палатка в подпозиция 6306 22 00 или 6306 29 00 се изключва, защото изделието няма страни или стени, които позволяват образуването на затворено пространство (вж. също обяснителните бележки към Хармонизираната система за позиция 6306, параграф 4).
                  Следователно артикулът трябва да бъде класиран в код по КН 6306 90 00 като „друг артикул за къмпинг“.